ОТЧЕТЕН ДОКЛАД

ЗА ДЕЙНОСТТА НА НЧ „ ГРАНИТ – 1928“, с. НОВО СЕЛО, ОБЩИНА СТАРА ЗАГОРА

ЗА ПЕРИОДА 2017 – 2019 ГОДИНА

Уважаеми читалищни дейци,

 Днес правим равносметка за дейността на читалище „Гранит – 1928“ за отчетния период 2017 – 2019 година. Читалището се ръководеше от настоятелство в състав Донка Динева –председател, Пенка Загорова-секретар и членове- Радка Ваклинова, Румяна Грозева и Иван Димитров. Основна задача в работата на Настоятелството беше да съхрани създаденото от предшествениците, да продължи традициите и утвърди нови такива.

Дейността на читалището се организира по годишна програма, която се приема на общо събрание и се финансира от ежегодна държавна субсидия.

Най-голямото събитие през отчетния период беше честването 90-годишния юбилей на Читалището и 115 години от рождението на неговия основател, учителят Петър Пашовски. Дата беше отбелязана с концертна програма, описваща историята на Читалището.Събитието предизвика интерес и присъстваха около 140 души. По инициатива на Читалището беше издадена биографична книга за Петър Пашовски. Д-р Бояна Пашовска предостави личния архив на дядо си, а неговата сродница, учителката по история Калинка Генчева със съдействието на Пенка Загорова описаха живота му според наличните материали и своите спомени. Създаде се “Клуб -90“ – клуб на навършилите 90 години новоселци, дългогодишни читалищни членове. Той наброява вече 11 души.

**Художествена самодейност**:

Вече втора година съществува певческа група „Здравец“, която постепенно се стабилизира. Разучени са около 15 песни. Марина Вълканова се изявява и като индивидуален изпълнител. З а първи път на 22 септември направихме тържество без външно участие - само с изпълненията на групата. Очертава се още едно до края на годината. Димка Христова, Тинка Стойкова, Марина Вълканова, Пенка Загорова , Кръстина Митева пеят с удоволствие. За съпровод бе привлечен акордеониста Петър Тодев. Това още повече повдигна духа на певиците и сега имаме амбицията да участваме на празника на Богородична стъпка. Има възможност числеността на групата да се увеличи – пеят хубаво Радка Ганева, Нели Тодорова, а сигурно има и други. Надяваме се да имаме и акордеонист от село.

Основна дейност на читалището са **празниците**. Читалищното настоятелство се стреми да предлага по-различни форми, за да има по-голям интерес, проявите да са по-наситени и атрактивни. Коледа, Трифон Зарезан, 8-ми март, Еньовден и 22 септември се чакат с нетърпение от хората, особено ако има и трапеза. В това няма нищо лошо – общата трапеза е част от традициите на нашия народ. Смятаме обаче, че не бива да прекаляваме. Все пак Читалищата са културни средища и по им прилича организирането на концерти, представления, беседи и др.

Както и да са организирани, празниците ни страдат от недостатъчна стегнатост, разнообразие на изпълненията, а оказва влияние и липсваща зала със сцена.

 Националният празник 3-ти март през годините беше отбелязван с различни интересни прояви. През 2017 секретарят на читалището Пенка Загорова изнесе беседа и компютърна презентация на тема „Генерал Столетов – Генералът на българите“. През 2019 гости на селото бяха младите актьори от театрално студио „Движение“ с ръководител Светла Тодорова. Те представиха спектакъла „Де е България“. Представлението развълнува силно новоселци със своето патриотично съдържание и великолепна актьорска игра.

Като село, разположено в богатата на лековити билки Средна гора, Еньовден е естествен празник за селото. Стана традиция рано сутрин да се организира излет за билки с млади и стари. Следобед децата участват в плетенето на венец от набраните билки, а вечерта има концерт и хоро. По случай Еньовден, Празник на слънцето, билките и водата, организиран от община Стара Загора и НЧ „Христо Ботев“, Старозагорски бани, стана традиция участието на Читалището в Празника. Прочухме се с лозовите сърми с булгур на Донка Желязкова и вкусните баници на Ана Кънчева и Христина Грозева.

**Чрез библиотеката** се работи за популяризиране на четенето. Използват се всякакви поводи да се даде информация за интересни книги- екскурзии, сбирки в клуба, малки изложби във фоайето на кметството, читателски срещи и др. През отчетния период бяха проведени читателски срещи „Българската история в книгите на Милен Русков“, „Хенрик Сенкевич – с Полша в сърцето“, „Руско-Турската освободителна война в книги от нашата библиотека“, „Книгите от детството на… баба и дядо“, „Класици на руската литература“ и др. По случай празника на българската писменост 24-май се организират срещи с учители и читалищни дейци. През изминалата година беше представена книгата за старозагорската учителка Мара Монева с автор проф. Жанета Стойкова.

 За 2017 г. са регистрирани 10 читатели и са раздадени 97 книги. За 2018 г. са съответно 14читатели и 107 книги. За 10-те месеца на 2019г. читателите са 17, а раздадените книги са 82 . Чрез даренията библиотеката се обогати с много разнообразни заглавия , които се подбират съобразно интересите на читателите. Разполагаме със събраните съчинения на доста български и руски писатели, с нашумели романи и биографии на известни хора от древността до наши дни. За отчетния период са закупени 17 нови книги.

Броят на читателите не е голям, но ни безпокои повече това, че децата и младежите не четат - по 1 книга годишно 2-3- деца.

Продължаваме приемането на дарения в библиотеката и вписването им в инвентарната книга. Има още 3 необработени дарения. Общия брой книги с тях са около 2850. Най-голям принос за попълването на библиотечния фонд през периода има Злати Кирев с около 450 бр. Други дарители са  Татяна Борисова, Тинка Стойкова, Керка Николова, Боян Станков, Любчо Демирев, Янка Илийчева, Теодора, Цанка Ганева от Общински съвет Стара Загора и др. Лесно можем да достигнем 3000 броя, нужни за регистрирането на библиотеката - имаме предложения да попълним с книги от библиотека „Родина“, имаме средства и да закупим нови книги. Трудното ще бъде да изпълним другите изисквания - намирането на специалист-библиотекар поне за 1/2 работен ден на трудов договор.  А това  ще сведе и средствата ни за дейност до минимум.

**При работата с децата**, лошото е че не сме намерили най- добрата форма за привличането им през лятото в читалището. Идват на сбирките няколко деца. В някои читалища практикуват предварително записване за участие  в  екскурзии, игри , курсове. Може да опитаме с нещо подобно през идното лято. За това ще е нужно да имаме добра връзка с родителите.

 Важна част от дейността ни е съсредоточена в **Клуб за българска история** **„Родина“.** Читалището разполага с предмети от бита на селото, много снимков материал, документи, имаме образци от тъкани и шевици. Записани са спомени на по-възрастни читалищни членове Първо Нанев, Жечка Върбанова, Стояна Карамихова, Петър Михалев. Опитваме се да събираме реликви от миналото, но не го правим достатъчно целенасочено и организирано. Най-добре работихме по време на юбилейната 2018 година. По законите на живота ни напускат наши съселяни и с тях си отиват спомени, случки, сведения. Задачата ни е да съхраним колкото се може повече и да възпитаваме у хората уважение към родовата памет свързана с историята на семействата.

**Описанието на родове** е друго направление на читалищната дейност. Началото беше сложено с книгата на Злати Златев за родовете и поминъка на Ново село. Подробно е направено описание на един род, което бе представено на националния конкурс през 2018 г. По покана на д-р Аяров, председател на НЧ „Свети Климент Охридски“ Пенка Загорова се включи в конкурса „Краевед – родоизследовател“. Тя представи читалище „Гранит“, като подготви описание на своя род „Загорчетата“. Разработката беше класирана от журито на призово място, а авторката отличена с медал. Краеведската дейност е важна и необходима част от работата ни. Имаме амбицията да продължим това с други родове. Набелязани са двама младежи, които имат интерес към тази дейност и се надяваме да ги подготвим за конкурса през 2020 г.

На 9 май предстои да се отбележи 75 - годишнината от победата над фашистка Германия. Това е повод да се обърнем към всички, като издирим и съберем различни материали, свързани с участието на новоселци във Втората световна война. Разполагаме с възможност за сканиране на документите, ако собствениците искат да ги запазят в семейството. Издирват се сведения и от Държавния военно-исторически архив.

 За обогатяване дейността на **клуб „Родина“** допринася и провеждането на ежегодни екскурзии до живописни местности в България: 2017 - „При царица Роза“, 2018 – „На гости в Елена“, 2019 – „Тайните на Сакар планина“, „Древният и съвременен Ямбол“.

 С нетърпение от читалищните членове се очакват посещенията на спектакли на Драматичния театър и Операта в Стара Загора. Освен това се гледат и представления на гостуващи артисти. Затова на свое събрание те предложиха посещенията да се увеличат.

 В началото на мандата читалище „Гранит-1928“ наброяваше 70 души. Починали са 3-ма. Прекратили членството си 5 . Новоприети - 6 . Към днешна дата броят на редовните членове е 68 души. Членския внос през 2017 и 2018 година не се плащаше от всички членуващи. По решение на предишното общо събрание председателят и секретарят обходиха всички членове и за 2019 година членският внос е събран 97 %. Много от възрастните членове вече не могат да посещават мероприятията, но плащат членски внос и смятат членството си въпрос на чест. Най-възрастния ни член е 100- годишният Недьо Баев, който на 4 ноември имаше рожден ден. Той беше официално поздравен от Община Стара Загора, от Съюза на ветераните от Втората световна война и специално от вицепрезидента Илиана Йотова. Пожелаваме му да е все така жизнен и съпричастен с живота на Читалището.

Традиция е честване юбилеи на читалищни членове. Отбелязахме 80-годишните юбилеи на Недко Славов, Димитър Галчин, Койна Желязкова, Радка Загорова, Златка Великилска, Минка Спасова, а Клуб – 90 се увеличи с още един член - Златка Стойкова. Поздравихме Станка и Иван Пощаджиеви по случай 70 години семеен живот и тяхната благодатна сватба. Три поколения от семейството са читалищни дейци – Пощаджиеви, тяхната дъщеря Мима и зет Христо Христови и внучката Ваня. Те са пример за приемственост в читалищната дейност.

 Материалната база на Читалището се обогати значително. За Юбилея помещенията се освежиха, закупиха се микрофони, принтер, балатум за библиотеката, красиво винилно платно с пейзаж от Ново село, знамена за украса на селото при празници и др. За това голяма заслуга имат и нашите дарители: Калинка Генчева, д-р Бояна Пашовска. Венко Ицов, Росен Гогошев , фирма „Багира“ (сем. Аргирови), фирма „Ивона“ (сем. Каляшеви), Стоян Загоров, Николай Балашов, сем. Ковачеви, Преслава Ненова, Минка Спасова, Михаил Михалев, Мустакеров, Валентин Радев и др.

 Животът на нашето читалище не би бил пълноценен без възрожденската сила на секретаря Пенка Загорова. Повече от 20 години тя организира всички празници и инициативи, свързани с живота на селото и читалището. Сценарист, режисьор, екскурзовод, изследовател, една енциклопедична личност, която с гордост можем да наречем съвременен будител. Нека бъде все така жизнена, изпълнена с творчески идеи.

По инициатива на Тинка Стойкова започна редовно да функционира **пенсионерският клуб.** Освен „На раздумка с наборите“, разговори за важни селски и читалищни въпроси, участниците разговарят и по различни теми: „Кръстовден – науката и легендите за христовия кръст“, Ден на народните будители – 95 години от смъртта на митрополит Методий Кусев“, „Какво е фън-шуй?“, „Тайните на българската шевица“ , „Лев Толстой и България“ и др. Над 200 презентации годишно представя Пенка Загорова пред читалищните дейци във връзка с годишнини на писатели, народни обичаи, поверия, любопитни факти от живота. Това обогатява духовния живот на хората, помага да излязат от сивотата на ежедневието.

**Читалищното настоятелство** провежда редовно заседания, които се свикват на 3 месеца. На тях се отчита работата през изтеклото тримесечие и се набелязват задачите за следващото. При необходимост заседанията са по- чести. За отчетния период са направени общо 15 заседания. Разискванията и решенията се описват в протоколи. Те са на импровизираната изложба в залата и всеки може да се запознае с тях. Членовете се стараят да присъстват. Най- често отсъства Румяна Грозева, поради естеството на работата й и Иван Димитров, който работи на смени. Но всички се отнасят отговорно към задълженията си . Във връзка с приетия закон за защита на личните данни, на свое заседание читалищното настоятелство прие мерки за защита на личните данни, събирани от читалището.

 Радка Стефанова създаде **ФБ група „Приятели на Ново село“.** През отчетния период групата се разрасна. Много нейни членове споделят снимки, получава се информация за събитията в Общината, за дейността на Читалището.

 Почти всички читалищни мероприятия се организират със съдействието на **Кметството**. Кметският наместник Михал Атанасов участва пряко или съдейства в работата на Читалището. Заедно се провеждат всички празници, почистване на селото. Читалищните членове са сред най-активните помощници на кмета. С общи усилия постигаме по-добри резултати.

 Читалище „Гранит-1928“ има добра връзка с отдел „Култура“ в Общината, с методиста в Регионална библиотека „Захарий Княжески“. Винаги при необходимост получаваме помощ и подкрепа. Работим с **различни институции,** имаме много приятели - Българска авиационна асоциация, агенция "Архиви", читалищата в града и района, Съюз на ветераните от Втората световна война,  Регионална Библиотека „Захарий Княжески“, Старозагорската опера, Драматичният театър, д-р Бояна Пашовска, Петър Тодев, Иван Аяров и НЧ „Свети Климент Охридски“, актьорът Димитър Карамалаков, самодейци от НЧ „Железник“, НЧ „Димитър Наумов“ – с. Преславен, НЧ в с. Казанка и др. При екскурзиите осъществяваме контакти с читалища от други населени места, за да се опознаваме и споделяме идеи за работа. Такива бяха срещите ни с читалищата в с. Бояджик и с. Орлов дол.

 Добрите моменти в досегашната работа ни дават основание да смятаме, че ще бъдем все така активни в живота на нашето читалище. Така успяваме да осъществим мисията на читалищната дейност, а именно утвърждаване на българското национално самосъзнание и любов към родния край.

 Благодарност на всички, които през изтеклия период допринесоха за обогатяване на читалищния живот!

09.11.2019г. Председател:

с. Ново село /Донка Динева/

**НЧ “ Гранит -1928” - с. Ново село, община Стара Загора**

**Програма**

**за дейността на НЧ “ Гранит -1928” - с. Ново село, общ. Стара Загора през 2020 год.**

**І. Основни цели и задачи:**

**Основна цел** в работата на НЧ “Гранит – 1928” е обогатяване на читалищната дейност, обновяване формите на работа и по-тясно взаимодействие с читалищата и други културни институции в общината .

**Основните задачи са :**

 -създаване на възможности за общуване и опознаване на хората и привличането им към участие в читалищната дейност.

 -обогатяване репертоара на певческата група и участие в различни празници.

 -работа с децата през ваканциите, насочена към запознаване с историята на родния край и опазване на природата .

 - продължаване на краеведската и родоизследователска дейност. .

**ІІ.Основни дейности за изпълнение на задачите.**

|  |  |  |
| --- | --- | --- |
| **№** | **Основни дейности** | **Срок** |
| **А** | **Дейност на библиотеката** |  |
| **1.** | Организиране на читателски срещи за популяризиране на книги от библиотечния фонд, по темите:„ Перо, възкресяващо нашата история” – по повод 90 годишнината на Антон Дончев„За Япония и от Япония”- представяне на пътеписи за Япония от български автори и романи от японски писатели | АприлОктомври |
| **2.** | Използване сбирките в пенсионерския клуб за популяризиране на книги, притежание на библиотеката и разглеждане на интересни статии от абонираните списания. | През годината |
| **3.** | Поетичен рецитал – поети, свързани с Ново село, четат свои стихове в Деня на книгата. | Април |
| **4.** | Тематични изложби на библиотечни материали и материали от краеведската дейност във фоайето на кметството:1. „Очарованието на старите картички, посветени на Пролетта”
2. „Романи от руски автори за Втората световна война”
3. „За победата” – материали за участието на новоселци във Втората световна война.
4. Изложба , посветена на 140 години от възстановяването на Стара Загора. / по заявка/
5. Новоселски родове – представяне на родословни дървета.
 | МартМайМайЮниоктомври |
| **5.** | Закупуване на нови книги, търсени от читателите | През годината |
| **6.** | Абонамент за подходящи списания. | ноември |
| **7.** | Организиране продажба на неинвентирани книги по корични цени / щанд „Находка” / при по-големите общоселски празници. | През годината |
| **Б.** | **Основни културни мероприятия** |  |
|  | **Празници, тържества** |  |
| **1.** | Трифонов ден – обща трапеза, символично зарязване на лозята | 14 февруари |
| **2.** | Общоселско събрание, посветено на Освобождението на България на тема ” Борбата за свобода в народните песни”  | 3 март |
| **3.** | Весела осмомартенска седянка – гостуване на актьор /Павлина Йосева/ с моноспектакъл. | 8 март |
|  |  |  |
| **4.** | „Поклон, герои и победители” – събрание, посветено на участието на новоселци във втората световна война. | 6 май |
| **5.** | Среща на учителите и читалищните деятели от селото по случай 24 май.  | 24 май |
| **6.** | Празник на билките и цветята - Енюв ден. | 24 юни |
| **7.** | Участие в организирането на събора „Богородична стъпка” и Енювденския събор на Старозагорските бани. | Юниавгуст |
| **8.** | Ден на Независимостта – празнично хоро. | 22 септември |
| **9.** | Украсяване на коледна елха и запалване на светлините. Припомняме си обичани български коледно-новогодишни стихове и песни. | декември |
|  | **Дейност на клуб “Родина”** |  |
| **1.** | Събиране на предмети, снимки и документи, записване на спомени, свързани с различни родове в селото. | През годината |
| **2.** |  Издирване на сведения, снимки, вещи на новоселци, сражавали се на фронта срещу фашистка Германия - 09.1944-05.1945г . | Януари - април |
| **3.** | Организиране екскурзии до :1. Велики Преслав / арх. резерват/ и Шумен /Шуменска крепост, паметник 1300 години България, Черната джамия/
2. Пазарджик / музей Ст. Доспевски/, Пещера /музей на социализма/ и с. Дорково / палеонтологична сбирка/
 | априлСептември |
|  | **Работа с децата и младежите** |  |
| **1.** | Подготовка на 1 – 2 младежи /Силвена Исмаилова и Мирослав Недков/ за участие в националния конкурс „Млад родоизследовател - краевед”, организиран от НЧ”Св.Кл.Охридски” – Стара Загора. | септември |
| **2.** | Разработване програма за работата с децата през лятната ваканция, насочена към историята на родния край и опазване на природата.  | юни |
|  | **Художествена самодейност** |  |
| **1.** | Подготовка на подходящи песни за участие на група „Здравец” в празниците, организирани от читалището.Участие в събора „Богородична стъпка” на група „Здравец” и индивидуални изпълнители / Марина Вълканова и Емилиян Бърдарски /. | Март – Юни  |
| **2.** | Организиране на сурвакарска група от деца за сурвакане по домовете. | Декември |
|  |  |  |
|  |  |  |
|  | **Други дейности** |  |
| **1.** | Посещения на подходящи концерти, театрални и оперетни постановки – поне 4 броя. | През годината |
| **2.**  | Отбелязване кръгли годишнини на читалищни членове . Приемане в „Клуб 90” на Величка Петкова, Танка Пощаджиева, Стояна Карамихова, Стойко Желязков, Станко Станков. | Март, юни |
| **3.** | Ежеседмични сбирки в пенсионерския клуб. Изработване на месечни програми за разглежданите теми, като се отчитат желанията на участниците.Организиране на здравни беседи /д-р Р. Николова 0878229414/:1. Профилактика на хипертония и диабет.
2. Профилактика на остеопорозата.
 | През годината |
| **4.** | Бригади за почистване двора на кметството , засаждане на цветя пред кметството и в градинката на площада. Пролетно и есенно почистване на читалищните помещения и замърсени райони в селото. /съвместно с кметството/. Поставяне на пейки по пътя за хижата. | Априлсептември |
| **В.** | **Организационни и стопански задачи** |  |
| **1.** | Заседания на ЧН за отчитане на извършеното и определяне на текущите задачи. | На 3 месеца |
| **2.** | Периодично предоставяне на информация за читалищните прояви , предназначена за групата „Ново село, общ.Стара Загора” във Фейсбук . | През годината |
|  |  |  |
| **3.** | Разработване на месечни програми за мероприятията на читалището и в пенсионерския клуб и поставянето им на информационните табла . | Всеки месец |
| **4.** | Осигуряване акордеонист за изпълненията на певческата група. Закупуване на допълнения към носиите – пендари, венчета и др. | май |
| **5.** | Документиране на проведените мероприятия. Публикуване на снимки и видео в социалните мрежи. | През годината |

**Финансов план**

 **Приходи:**

**1/ От субсидии: 5 220**

**2/От членски внос : 300**

**3/ Остатък от 2019г. 8 730**

 **Общо: 14 250**

 **Разходи:**

**1/ Празници и тържества 1 290**

**2/За екскурзии на клуб “Родина” 2 150**

**3/Информация от музеи и архиви 60**

**4/Подаръци за юбиляри 150**

**5/Лятна работа с децата 400**

**6/Награди за активни членове 130**

**7/Посещения на театър, опера и др. 850**

**8/Текущи ремонти , поддръжка на техника 300 9/Канцеларски материали, снимки,**

 **записи на тържества и др. услуги 350**

**10/Ползване на Интернет 210**

**11/Електроенергия 150**

**12/Абонамент , нови книги 250**

**13/Граждански договор за библиотекар 1 200**

**14/ Банкови такси 220**

**15/Обезпечаване проявите на певч. група 300**

**16/Резерв 6240**

 **Общо: 14250**